ปัญหา: บริเวณซอยดังกล่าว ช่วงด้านหลังเซนทรัลบางนา พบน้ำพุ่งขึ้นออกจากท่อทุกวัน ทำให้ริมถนนเกิดน้ำท่วมเอ่อ ประชาชนขับรถผ่าน พบเห็นเป็นเวลานานกว่า 1 สัปดาห์แล้ว ต้องการให้เจ้าหน้าที่ลงพื้นที่ตรวจสอบและแก้ไข อ้างอิงเลขที่รับแจ้ง 2ZWTNE เจ้าหน้าที่ตอบกลับมาว่า สำนักงานเขตบางนาได้ตรวจสอบกรณีดังกล่าวแล้ว ขอชี้แจงให้ทราบว่า ในบริเวณดังกล่าวเป็นซอย/พื้นที่ส่วนบุคคล กรุงเทพมหานครไม่สามารถนำงบประมาณเข้าไปปรับปรุงหรือดำเนินการแก้ไขได้ จากการตรวจสอบซอยปัญหาน้ำท่วมขังภายในซอยบางนาตราด 23  ซึ่งมีน้ำท่วมขังผิวจราจรและระดับน้ำในท่อระบายน้ำสูง ซึ่งเกิดจากระดับน้ำในคลองหลอด กม. 3 มีระดับสูง ประสานสำนักการระบายน้ำ เปิดอุโมงค์ระบายน้ำคลองหลอด กม. 3 เพื่อลดระดับน้ำ ซึ่งจะทำให้ระดับน้ำตามซอยย่อยต่างๆ ลดระดับลง ตามลำดับ และเข้าสู่ภาวะปกติต่อไป เมื่อวันที่ 26 เม.ย. 67

ปัจจุบันผู้ร้องแจ้งว่า น้ำได้เอ่อท่วมสูงมากขึ้นกว่าทุกวันที่ผ่านมา จึงต้องการให้เจ้าหน้าที่เร่งประสานงานเปิดอุโมงค์ และให้ตรวจสอบดูพื้นที่ข้างเคียงเพื่อแก้ปัญหาน้ำท่วมที่เกิดขึ้นทุกปี ไม่ใช่แก้ไขปัญหาเฉพาะหน้า เพราะเกรงว่าหากเข้าฤดูฝนน้ำอาจท่วมสูงกว่านี้
ซอย: บางนา-ตราด 23
ถนน: บางนา-ตราด
เขต: บางนา
#1555